তারিখ-সহ দেওয়া রইল ২০১৬-য় মুক্তির অপেক্ষায় থাকা বেশ কয়েকটি ছবির তালিকা। বেছে নিন এখন থেকেই। 

১ জানুয়ারি : কিলিং বীরাপ্পন
 

৮ জানুয়ারি : ওয়াজির
এক ফ্রেমে অমিতাভ বচ্চন আর ফারহান আখতার। ছবি দেখার এর চেয়ে ভাল অজুহাত আর কী হতে পারে? ফারহানের নির্দেশনায় ‘লক্ষ্য’তে কাজ
করেছিলেন অমিতাভ। কিন্তু দু’জনের অনস্ক্রিন রসায়ন কেমন হবে সেটা এবার বোঝা যাবে। পরিচালক বিজয় নাম্বিয়ার। যাঁর ‘কালো’
মেজাজের পরিচালনা ছবি আরও জমিয়ে দেয়। আর চিত্রনাট্য যখন অভিজাত জোশী এবং বিধু বিনোদ চোপড়ার, তখন আর চিন্তা কী! সুতরাং বছরের প্রথম মাসেই কিস্তিমাত।
 

১৫ জানুয়ারি : ঘায়েল ওয়ান্স এগেইন
 

২২ জানুয়ারি : এয়ারলিফ্ট
 

২২ জানুয়ারি : কেয়া কুল হ্যায় হাম ৩
 

২৯ জানুয়ারি : মস্তিজাদে
 

২৯ জানুয়ারি : শালা খড়ুস
 

১৯ ফেব্রুয়ারি : নীরজা
 

৪ মার্চ : জয় গঙ্গাজল
 

২৫ মার্চ : রকি হ্যান্ডসাম
 

১ এপ্রিল : কি অ্যান্ড কা
 

১৫ এপ্রিল : ফ্যান
শাহরুখ খান বাংলার দর্শকের জন্য সব সময় উপুড়হস্ত। নইলে পয়লা বৈশাখের সময় বলিউডের কোনও বিগ রিলিজ হয় নাকি!
‘ব্যান্ড বাজা বারাত’এর পরিচালক মণীশ শর্মার ‘ফ্যান’এ শাহরুখের নাকি দ্বৈত চরিত্র। শাহরুখ এখানে নিজের জঁরও বদলেছেন।
বোধহয় বুঝতে পেরেছেন যে মসালা ছবিতে দর্শকের অরুচি ধরে গিয়েছে। আর শাহরুখ যতবার অন্য রকম ছবি করেছেন,
ততবারই মাতিয়ে দিয়েছেন। অতএব ফ্যানেরা তৈরি থাকুন।
 

১৩ মে : আজহার
 

২০ মে : সরবজিৎ
 

৩ জুন : হাউসফুল ৩
 

৩ জুন : জগ্গা জাসুস
 

১৭ জুন : উড়তা পঞ্জাব
 

৮ জুলাই : রইস
একা সলমন নন, ঈদে আছেন মিঞাভাই শাহরুখ খানও। ‘রইস’এ শাহরুখের লুক নিয়েই উচ্ছ্বসিত তাঁর ভক্তেরা।
যার মাত্রা আরও বাড়িয়ে দিয়েছে ছবির টিজার। ছবিতে রয়েছেন নওয়াজুদ্দিন সিদ্দিকিও। পরিচালক রাহুল ঢোলাকিয়া খুব বেশি ছবি
করেন না বটে। কিন্তু ভুললে চলবে না, তিনি ‘পরজানিয়া’ বানিয়েছিলেন। ছবির টিজার আর লুক বলে দিচ্ছে দর্শক হতাশ হবেন না।
‘ফ্যান’এর পর ‘রইস’— বছরে ডাব্‌ল শাহরুখ!  দর্শককে আর কে পায়!
 

৮ জুলাই : সুলতান
আবার অ্যাকশন প্যাক্‌ড সলমন খান। ২০১৫ সালে যেটায় খামতি পড়ে গিয়েছিল। ‘যশ রাজ ফিল্মস’ এবং সলমন যদি ‘সুলতান’ নিয়ে আসেন,
দর্শকের এড়িয়ে যাওয়ার সাধ্য হবে না। ছবির নায়িকা এখনও ঠিক হয়নি। কিন্তু সলমন থাকতে আর কারও কথা ভাবার
প্রয়োজন আছে কি? ছবিতে সলমন কুস্তিগীরের চরিত্রে। টিজার দেখে দর্শক এখনই মাত!
জুলাই মাসে ঈদে‌র দিন সলমনের ‘সুলতান’এর জন্য বরাদ্দ রইল।
 

২৯ জুলাই : ঢিসুম
 

১২ অগস্ট : মহেঞ্জো দড়ো
ফের আশুতোষ গোয়াড়িকর এবং হৃতিক রোশন একসঙ্গে। পিরিয়ড পিস বানাতে আশুতোষ যে সিদ্ধহস্ত, সেটা সকলেই জানেন।
ছবি কেমন হবে তা নিয়ে বেজায় লুকোছাপা করছেন তিনি। সেটাই আগ্রহ আরও বাড়িয়ে দিয়েছে। আশুতোষ বরাবরই লার্জ স্কেলে
ছবি তৈরি করেন। এবারেও তার ব্যতিক্রম হবে না। অন্যদিকে সেই ২০১৪ সালে হৃতিকের ‘ব্যাং ব্যাং’ এসেছিল।
তাঁর ভক্তেরা নিশ্চিতভাবে অপেক্ষা করছেন ‘মহেঞ্জো দড়ো’র জন্য। 
 

১২ অগস্ট : রুস্তম
 

২ সেপ্টেম্বর : এম এস ধোনি : দ্য আনটোল্ড স্টোরি
 

৯ সেপ্টেম্বর (সম্ভবত) : রক অন টু
 

১৪ অক্টোবর : রেঙ্গুন
 

২৮ অক্টোবর : অ্যায় দিল হ্যায় মুশকিল
 

২৮ অক্টোবর : শিবায়
 

৩১ অক্টোবর : শুদ্ধি
 

২৩ ডিসেম্বর : দঙ্গল
ঘোষণা হওয়ার দিন থেকে চর্চায় রয়েছে ‘দঙ্গল’। এমনতিই ২০১৫ সালে আমির খানের কোনও ছবি মুক্তি পায়নি।
আমির ছবির জন্য যেভাবে নিজের চেহারা তৈরি করেছেন তাতে বিস্মিত সকলে!
কুস্তিগীর মহাবীর ফোগতের বায়োপিক ‘দঙ্গল’। যার জন্য আমির ওজন বাড়িয়ে নিয়ে গিয়েছেন ১০০ কিলোয়!
সাধারণত ক্রিসমাসটা নিজের ছবির জন্য বরাদ্দ রাখেন আমির। এবারেও ব্যতিক্রম হয়নি।